钦定古今图书集成/理学汇编/经籍典/第089卷 > 《鸿渐于陆赋》崔陟
## 钦定古今图书集成/理学汇编/经籍典/第089卷 > 《鸿渐于陆赋》崔陟

《易》之为书也，八卦分体，万象潜通。《渐》之为义也，进以
得位，动而有融。故圣人假物诠理，爰托喻于兹鸿。“鸿”

业，积微成功；陟遐以自迩，谋始而利终者哉。原夫交
颈颉颃，乘波澹淡；逍遥自得，罻罗莫掩。匪干时以强
进，每卑栖而自检。惟欲致云霄之高，故必阶盘陆之
渐。洎乎理翰海表，骧首烟路。既应日而春来，亦随阳
而类序。行藏不昧于节，游止不愆于素。匪亲凫鹥之
群，岂思稻粱之顾。诚羽仪之可重，奚燕雀之能慕。岂
比夫鹦鹉衒其羽翮。徒矜才以取誉。〈阙七字〉“无罪而见
获。”“乡国迢遥，箱笼窘迫，慕侣心断，冲天望隔。不阶渐
以苟进”，“非忤物而致危”，《可同年》而语哉？